น้ำใจออมสิน
&nbsp;
11 ส.ค. 2554

....ทีมข่าวการเงิน
แม้จะไม่ใช่โต้โผในการจัดโครงการสินเชื่อเพื่อช่วยเหลือผู้ประกอบการที่ได้รับผลกระทบจากเหตุการณ์เมื่อวันที่ 19 พ.ค.ที่ผ่านมา แต่ เลอศักดิ์ จุลเทศ ผู้อำนวยการธนาคารออมสิน ก็ใจดีเปิดพื้นที่ทำเลทองบริเวณด้านหน้าของอาคารสำนักงานใหญ่ธนาคารออมสินที่พหลโยธิน ให้กลุ่มลูกค้าของธนาคารออมสิน ซึ่งส่วนใหญ่เคยมีพื้นที่ขายสินค้าอยู่ในศูนย์การค้าเซ็นเตอร์วัน อนุสาวรีย์ฯ ราชประสงค์ สยาม และสีลม รวมกว่า 100 ราย ได้นำสินค้าไปขายแบบไม่คิดค่าเช่า 
นอกจากนี้ ยังเตรียมขยายพื้นที่เพิ่มให้กับพ่อค้าแม่ค้าทั่วไปที่ได้รับผลกระทบอีก เพราะล่าสุดมีคนสนใจติดต่อขอเอาสินค้ามาวางขายเพิ่มอีกมากกว่า 100200 รายแล้ว 
แถมยังได้เตรียมเปิดพื้นที่สาขาราชดำเนิน และสาขาพร้อมพงษ์ ใครสนใจโทร.สอบถามได้ที่ 1115 เพราะยังมีพื้นที่รองรับได้อีกถึง 100 ร้านค้าจ้า 
พร้อมกันนี้ ออมสินยังได้ผ่อนผันพักการชำระเงินต้นและดอกเบี้ยให้ไม่เกิน 1 ปี สำหรับลูกค้าที่ได้รับผลกระทบทบรุนแรง ส่วนลูกค้าที่ได้รับผลกระทบทั่วไป จะผ่อนผันพักชำระเงินต้นและดอกเบี้ยให้ไม่เกิน 6 เดือน โดยไม่คิดเบี้ยปรับ
แหม...ร่วมมือร่วมใจช่วยเหลือคนไทยด้วยกันอย่างนี้ เชื่อว่าอีกไม่นานเราจะพากันข้ามผ่านวิกฤตครั้งนี้ไปได้อย่างแน่นอน